Source: http://tachografhasznalat.hu/sajat-szamlas-szallitas-kell-e-tachograf/
Timestamp: 2020-04-05 10:16:59
Document Index: 25223730

Matched Legal Cases: ['Bíróság ', 'BÍRÓSÁG ', 'Bíróság ', 'Bíróság ', 'Bíróság\n', 'Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ']

Saját számlás szállítás - kell-e tachográf? - tachografhasznalat.hu
Mai napon folytatott telefoni megbeszélésünkre hivatkozással küldöm a NAV határozatának aktuális
oldalait, melyben az eddigi gyakorlattól eltérően kötelezőnek tekinti a tachográf használatát a
tárgyi gépjárművek esetében is.
A határozatban hivatkozik arra, hogy a mentesség a „nem kereskedelmi árufuvarozás” esetére
vonatkozna, melynek a definíciója nem szerepel a jogszabályban, viszont értelmezte az Európai Unió
Bírósága.
A hivatkozott bírósági ítéletet is mellékelem. Ezek lényege, hogy a szavak általános jelentéséből
kell kiindulni, és a bírósági döntés egy kifejezetten magánszemély által vezetett, szabadidős
sporthoz felhasznált gépjármű szállításáról szól, ahol a fuvarozásért díjfizetésre nem került sor,
azt részben szponzorok finanszírozták.
Na, m ost! Szeretném, ha elolvasnád a Bíróság teljes Határozatát, mert így képbe kerülsz, hogy miről is beszélek! Kattints ide, és töltsd le innen! Töltsd le a NAV ezzel kapcsolatos határozatát is (egy részét, amiből a nevet töröltük).
Olvasd el az egész cikket, érdemes, de egy részt, a 39-es pontot idézem itt is:
„39.: A fentiekre tekintettel az előterjesztett kérdésre azt a
választ kell adni, hogy az 561/2006/EK rendelet 3. cikkének h)
pontja szerinti „nem kereskedelmi áruszállítás” fogalmát úgy
kell értelmezni, hogy az magában foglalja a magánszemély által
magáncélból és kizárólag szabadidős tevékenység keretében
végzett áruszállítást, ha e tevékenységet részben harmadik
személyek pénzügyi hozzájárulásaiból finanszírozzák, és az
ilyen szállításért nem kell ellenértéket fizetni.”
Itt van, amit én írtam a Tibinek! (Dr. Szabados Tibor,
igazságügyi szakértő a fuvarozási területen, ha esetleg nem ismered.)
„Szia  Tibi!
Én SEMMIT nem beszéltem a hölggyel, nekem is csak ennyit
mondott el, amit pár mondatban leírt.
A kérdése az, ami nekem is: MOST AKKOR TE HOGYAN ÉRTELMEZED
A BÍRÓSÁG HATÁROZATÁT? Ez a határozat akkor azt jelenti, hogy
elvileg a 7,5 tonna alatti járművekkel a saját számlás
szállítás is tachográf köteles? Mert a határozat, ha megné-
zed, azt írja, hogy mivel az 561-es rendelet NEM definiálja
a „nem kereskedelmi áruszállítás” fogalmát, ami a 3. cikk h)
pontjában olvasható, ezért a Bíróság meghatározta ezt és határozatban kiadta.
És ők azt mondták, hogy innentől kezdve csak az számít ide bele, amit olvashatsz is, pl. ha
magánszemély viszi a saját cuccait, pl. a veterán autóját vagy bármi mást, kifejezetten
magáncélra. És ha egy vállalkozás a krumplit viszi eladni, akkor, habár az saját számlásnak
minősül, mégsem alkalmazható rá ez a h) pont, mert az már „kereskedelmi áruszállítás" az új
definíció szerint, mivel ezzel a tevékenységgel pénzt keres. Ezért ott használni kell a
tachográfot. A hölgy is ezt mondta, nem a konkrét eset érdekelte.
És engem sem a konkrét eset érdekel, hanem az, amit az alapján
a Bizottság általánosan kiterjesztett más tevékenységekre is.
A lényeg: én a Bíróság határozata alapján úgy látom, hogy az
561-es rendelet 3. cikk h) pontja innentől kezdve nem ad men-
tességet a saját számlás áruszállítónak a tachográf használata
alól, mint ahogy eddig ezt így tekintettük. Mert a Bíróság
ezen határozata értelmében az ilyen tevékenység (mivel pénzt
keres vele), kifejezetten NEM tartozhat a mentesség hatálya
alá. Csak és kimondottan magánszemély, aki NEM keres pénzt
ezzel a tevékenységgel.
Az ügyvédnő is és én is így értelmezem ezt a határozatot.
És a NAV is. Hogy szerintünk a 7,5 tonna alatti jármű, saját számlás szállítás esetén már NEM
mentes, mert „kereskedelmi tevékenységnek” minősül. Ezt határozta, ezt definiálta újra a Bíróság.
Te hogy látod EZT a kérdést? Igazából ez érdekelne engem.
Tibor előzetes véleménye is az, hogy ez a rendelkezés – a teljes cikk értelmezése alapján, a Bíróság általános szándékának értelmében – alapjaiban változtatja meg a saját számlás szállítás fogalmát, beleértve ebbe az áru- és személyfuvarozást egyaránt.
Akkor zárjuk le ezt a „kereskedelmi áruszállítás” témakört!
A „kereskedelmi áruszállítás” fogalma MINDENT megváltoztat!
Szerdán voltam a Dr. Szabados Tibornál, és pontot tettünk az Európai Bíróság által újradefiniált „kereskedelmi áruszállítás” fogalma témakörére.
Mit beszéltem a Tiborral?
Tibor felhívta a figyelmet arra, hogy a Bíróság egy Svédországi eset alapján hozta meg az ítéletét, ami azért fontos, mert ott NEM volt definiálva a „kereskedelmi áruszállítás” fogalma, viszont a magyar jogban ezt definiálták régebben is.
Mivel senki nem vizsgálta ezt ilyen formában, ezért mi sem foglalkoztunk azzal, hogy ezt másként értelmezzük. De az biztos, hogy a „kereskedelmi áruszállítás” tevékenységével kapcsolatban itthon NEM is kell bírósághoz menni, és a NAV is már egy ideje ez alapján ítéli meg ezt a tevékenységet.
Mostantól MINDENKINEK használnia kell a tachográfot…
Az egész a Személyi Jövedelemadó Törvényben található meg.
Jogtörténet szerint a „kereskedelmi tevékenység” kifejezést később felváltotta az „üzletszerű tevékenység” kifejezés (lásd pl. „üzletszerű kéjelgés”). Ez a kifejezés (tevékenység) arra irányul, hogy a személy vagy jogi személy (vállalkozás) jövedelmet vagy vagyont szerezzen (valamilyen nyereségszerzési cél).
Tehát, egyértelműen pénzszerzés, vállalkozás esetén pedig haszonszerzés céljából történik a tevékenység.
Például, ha a cég csapatépítő tréning címén, a csoport összekovácsolására, mondjuk május 1-n elviszi a majálisra az embereit, és a saját járművén viszi, mondjuk a bográcsot, az asztalait, székeit, egyéb főzéshez szükséges anyagokat, italokat, stb., bármit – ez NEM „kereskedelmi tevékenység”, azaz, ez például mentesül a tachográf használata alól.
A „kereskedelmi tevékenység” magával vonja a tachográf használatot!
Tehát, a céges buli, ahogy fentebb írtam, az mentes, ebben a formában, mivel nem pénzügyi vagy számviteli értelemben vett nyereség céljából tartom a rendezvényt, viszem az árukat.
Másik példa a mentességre, ha a cég kölcsönadja a járművét az alkalmazottnak, hogy ő költözzön azzal. Ha az „áruszállítás” fogalmi körét megnézzük, láthatjuk, hogy ebben a pontban áruszállításról beszélünk. (Csak, hogy tiszta legyen! Most a 3. cikk h) pontjáról beszélünk az 561-es rendeletből). Ezért is nincs benne az, hogy „bérbe veszi”, „eladja”, stb., emiatt ezeket a termékeket is ebben az esetben az áruszállítás körébe lehet kapcsolni jogi értelemben. Ha ezt egy 7,5 tonna alatti járművel teszi meg, akkor az is mentesül a tachográf használata alól.
Mi korábban a „nem kereskedelmi áruszállítás” fogalom használatakor csak annyit vettünk bele kritériumként, hogy ne legyen fuvardíj, ne fuvarozza azt a terméket. Más szavakkal, ha a saját termékét viszi, akkor az mentes volt. Nem tekintettük más szempontból, mert nem volt értelme. De most, más szempontból nézve, igazodva a Bíróság ítéletéhez, a „nem kereskedelmi áruszállítás” csakis a magáncélra történő használatot jelenti, vagy pl. azt, amit a majálissal kapcsolatban írtunk példát, vagy ugyanígy, ha pl. maga a cég költözik, és egy ilyen járművel viszi a bútorait. Az is mentes a tachográf használata alól.
A szállítókat sem kíméli az új értelmezés…
Minden más esetben tehát, amikor bármilyen formában is felmerül a haszonszerzés, nyereség vagy pénzszerzés lehetősége, tevékenysége, a fenti mentesség NEM érvényesíthető, és minden ilyen esetben használni kell a menetíró készüléket! Még saját számlás szállítás esetén is (ha kiviszem a krumplit a piacra eladni, akkor azt haszonszerzés céljából teszem, tehát használni kell a menetírót, és teljes egészében vonatkozik rám az 561-es rendelet előírása – nem érvényesíthető a mentesség a Bíróság értelmezése alapján).
Még egy gondolat ehhez. Tibor elmondása szerint már nálunk is a bíróságok helyben hagyják a hatóságok ilyen formán történő eljárását, vagyis, ha a hatóság valakit azért szankcionál, mert az illető helytelenül használta a mentességet, miközben nem kellett volna (lásd a fentieket), akkor az illetékes bíróság helybenhagyja ezt az ítéletet, szankciót.
Mit tegyél, ha érintett vagy? Mire figyelj oda MINDENKÉPP?
1. Tanuld meg, hogy milyen szabályok vonatkoznak rád! Hívj minket, és megtartjuk a szükséges oktatást!
(Ez még mindig sokkal olcsóbb, mintha milliós bírságba szaladnál bele.)
2. Szerezd be az AETR könyvet és a tachográfos könyvet! Ehhez kattints erre a linkre! Itt tudod
megrendelni ezeket a hasznos szakmai kiadványokat.
3. Mivel innentől kezdve a tachográf használat vonatkozik rád, így teljes egészében eleget kell tenned
az 561/2006/EK rendelet VALAMENNYI előírásának. Ennek része, hogy rendszeres ellenőrzéseket kell
végezned a tachográf korongokkal/kártyákkal kapcsolatban. Szerezd be ehhez a TachografGURU-t, ami az
első, teljes egészében online működő tachográf elemző és dokumentáció készítő rendszer! Kattints erre
a linkre vagy az alábbi képre ehhez!
4. Amennyiben használni kell a tachográfot, GYAKOROLD BE annak használatát! Válaszd ki, hogy melyik
szolgáltatásra van szükséged, és kattints a megfelelő linkre!
Egy dolgot NE tegyél! Ne kövesd el azt a luxust, hogy SEMMIT SEM TESZEL! Az ma már túlságosan sokba kerül…